کیتابین آدی : مسیحی
کیتابین بیچیمی : جاوا
ساپورت ائدن قولاقجیقلار (موبایل تلفونلاری): بوتون قولاقجیقلاری کی جاوا یازیلیمین آچا بیلر.
اولچوسو : 226 کیلو بایت
ایندیر(دانلود)
یان، ائی گونش!
سن ائی آزادلیغین ایلکین مشعلی،
بیزیم بو یئرلره قوناق گلهلی.
چیخارتدین ظلمتدن اینسان اوغلونو،
او ائهتیراس دولو، او حسرت دولو.
اورکلر اوجالمیش ایندی داغ کیمی،
سن ائی گؤی اوزونده بیر بایراق کیمی.
باشینی ساللاییب دایانان گونش،
بیلیرم سندهکی او اود، او آتش.
مین یانان اورکدن قوپوب بیر آندا،
آلیشیب یانمیشدیر او آسیماندا.
نورون یئر اوزونه وئردیکجه زیینت،
تک سنه، تک سنه اینانمیش فقط.
آزادلیق تشنهسی - بو مظلوم اینسان،
دئمیش کی: “ائی گونش بیزدن اولوسان.
یان، بو اؤلکمیزین قلبینی قیزدیر.
یان، بو ایلک عشقیمیز، سون آرزوموزدور:
ائلین باشی اوسته گونش سؤنمهسین.
تاریخین تکری گئری دؤنمهسین،
بیر ده قاییتماسین نه هیجران، نه قم.
یان، سنین عشقینله بو یئر، بو عالم
چیخسین پنجهسیندن قارانلیقلارین،
یان کی، سینهسینی بورانلیقلارین
سنین شؤلهلرین اریدهجک، یان.
یان، نورا قرق اولسون تورپاق، آسیمان...”
سن ائی آزادلیغین ایلکین مشهلی،
بیزیم بو یئرلرین اوزو گولهلی
آنجاق بیرجه ایلدیر، بو کی، بللیدیر.
آدین کؤنلوموزه بیر تسللیدیر.
قلبینین اودو وار تورپاغینیزدا،
سنین شفقیندیر بایراغیمیزدا،
او آلیشیب یانان نه رنگ، نه قاندیر،
ایندی اؤزگه دؤوران، اؤزگه زاماندیر،
نه آیریلیق واردیر، نه ده کی زیندان.
یان ایندی، ائی گونش، سن یاخیندا یان.
او گونلر، او آیلار بیزدن اوزاقدیر،
یان، آزادلیق سؤزو بیزه بایراقدیر...
اردبیل، 1946
azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab